Άποψη της πόλης ΖάρκαΗ **Ζάρκα** (αραβικά: *الزرقاء‎*) είναι μία πόλη της Ιορδανίας και έδρα του ομώνυμου Κυβερνείου. Το όνομά της σημαίνει «μπλε πόλη». Το 2015 είχε πληθυσμό 635.160 κατοίκων, καθιστώντας την δεύτερη μεγαλύτερη πόλη στη χώρα μετά το Αμμάν. Η Ζάρκα χτίστηκε στις όχθες και το λεκανοπέδιο του ποταμού Ζάρκα, στα βορειοδυτικά της Ιορδανίας. Βρίσκεται 24 χιλιόμετρα βορειοανατολικά από το Αμμάν.

Κλίμα
-----

Η Ζάρκα έχει ένα κρύο ημίξηρο κλίμα (Κλιματική ταξινόμηση Κέππεν: *BSk*). Η μέση ετήσια θερμοκρασία είναι 17,4°C, ενώ σημειώνονται ετησίως περίπου 182 χιλιοστά βροχόπτωσης, κυρίως κατά τους χειμερινούς μήνες.

| Κλιματικά δεδομένα Ζάρκα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 13.2 | 15.1 | 18.5 | 23.7 | 28.6 | 31.5 | 32.6 | 32.6 | 31.5 | 27.7 | 21.0 | 14.9 | 24,24 |
| Μέση Μηνιαία °C (°F) | 8.1 | 9.6 | 12.4 | 16.6 | 20.9 | 23.7 | 25.0 | 25.0 | 23.7 | 20.1 | 14.6 | 9.5 | 17,43 |
| Μέση Ελάχιστη °C (°F) | 3.0 | 4.1 | 6.3 | 9.6 | 13.2 | 15.9 | 17.5 | 17.4 | 16.0 | 12.5 | 8.2 | 4.1 | 10,65 |
| Υετός mm (ίντσες) | 42 | 38 | 31 | 10 | 3 | 0(0) | 0(0) | 0(0) | 0(0) | 4 | 20 | 34 | 182 |
| *Πηγή:*  |

Ιστορικά στοιχεία
-----------------

Αν και η περιοχή κατοικείται από τον 1ο μ.Χ. αιώνα, η πόλη Ζάρκα ιδρύθηκε το 1902 από Τσετσένους μετανάστες, που εκτοπίστηκαν από τους πολέμους μεταξύ της Οθωμανικής και της Ρωσικής Αυτοκρατορίας. Αυτοί εγκαταστάθηκαν κατά μήκος του ποταμού Ζάρκα. Εκείνη την εποχή κατασκευάστηκε ένας σταθμός του Σιδηροδρόμου της Χετζάζης στον νέο οικισμό. Ο σιδηροδρομικός σταθμός μετέτρεψε τη Ζάρκα σε σημαντικό εμπορικό κόμβο. Στις 10 Απριλίου 1905, ο Οθωμανός κυβερνήτης εξέδωσε ένα διάταγμα που επέτρεπε στους Τσετσένους μετανάστες να κατέχουν εδάφη στα οποία είχαν εγκατασταθεί. Στη συνέχεια, ο πληθυσμός αυξήθηκε γρήγορα σε μέγεθος. Στις 18 Νοεμβρίου 1928, η νέα κυβέρνηση του Εμιράτου της Υπεριορδανίας εξέδωσε διάταγμα για τη σύσταση του πρώτου δημοτικού συμβουλίου της Ζάρκα.

Μετά το σχηματισμό της Συνοριακής Δύναμης της Υπεριορδανίας το 1926, κατασκευάστηκαν στρατιωτικές βάσεις στην πόλη από τον βρετανικό στρατό. Στη Ζάρκα μάλιστα ήταν η έδρα της Αραβικής Λεγεώνας της Ιορδανίας.

Δημογραφικά στοιχεία
--------------------

Με πληθυσμό 635.160 κατοίκους, στην απογραφή του 2015, η Ζάρκα έχει τον δεύτερο μεγαλύτερο πληθυσμό μετά το Αμμάν και τον τρίτο μεγαλύτερο μητροπολιτικό πληθυσμό μετά το Αμμάν και το Ιρμπίντ.

| Έτος | Πληθυσμός |
| --- | --- |
| 1903 | 1.000 |
| 1928 | 6.000 |
| 1952 | 28.456 |
| 2004 | 450.102 |

Παραπομπές
----------

1. ↑  «The General Census - 2015» (PDF). Department of Population Statistics.
2. ↑  Su, Alice (14 February 2014). «In the Middle East, Arabic Wikipedia is a flashpoint — and a beacon». *Wired* (Condé Nast).. Ανακτήθηκε στις 14 February 2014.
3. ↑  «Climate: Zarqa». 17 Ιανουαρίου 2018.
4. ↑  Natho, Nadir I. 1927- (2009). *Circassian history*. New York: Nadir I. Natho. σελ. 480. ISBN 978-1-4415-2389-1. OCLC 712591748. CS1 maint: Πολλαπλές ονομασίες: authors list (link)
5. ↑  Ibragimova, Zarema Ch. (2007). *Mir čečencev - XIX vek*. Moskva: Probel-2000. σελίδες chapter 19. ISBN 978-5-98604-089-9. OCLC 220247120.
6. ↑  «Archived copy». Αρχειοθετήθηκε από το πρωτότυπο στις 12 Δεκεμβρίου 2009. Ανακτήθηκε στις 9 Δεκεμβρίου 2009.
7. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Zarqa, Jordan στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131526582
* LCCN: n98019117
* GND: 4004073-2

 |

 |